CELEX: 62011CN0223
Language: mt
Date: 2011-05-13 00:00:00
Title: Kawża C-223/11: Rikors ippreżentat fit- 13 ta’ Mejju 2011 — Il-Kummissjoni Ewropea vs Ir-Repubblika Portugiża

16.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/16
            
         Rikors ippreżentat fit-13 ta’ Mejju 2011 — Il-Kummissjoni Ewropea vs Ir-Repubblika Portugiża
   (Kawża C-223/11)
   2011/C 211/30
   Lingwa tal-kawża: il-Portugiż
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Guerra e Andrade u I. Hadjiyiannis, aġenti)
   
      Konvenuta: Ir-Repubblika Portugiża
   
      Talbiet
   
   Il-Kummissjoni titlob lill-Qorti tal-Ġustizzja jogħġobha:
   
               (1)
            
            
               tiddikjara li:
               
                           —
                        
                        
                           billi ma ppubblikatx il-pjanijiet nazzjonali ta’ mmaniġġjar tal-baċini tax-xmajjar, l-Istat Portugiż naqas milli jikkonforma ruħu mal-Artikolu 13(6), flimkien mal-Artikolu 13(1) u (2) tad-Direttiva 2000/60/KE (1);
                        
                     
                           —
                        
                        
                           billi ma ppubblikatx u billi ma għamlitx disponibbli għall-pubbliku, inklużi l-utenti, għall-preżentazzjoni eventwali ta’ osservazzjonijiet, il-proġetti u pjanijiet ta’ mmaniġġjar tal-baċini tax-xmajjar, l-Istat Portugiż naqas milli jikkonforma ruħu mal-Artikolu 14(1)(c) tad-Direttiva 2000/60/KE;
                        
                     
                           —
                        
                        
                           billi ma bagħtitx lill-Kummissjoni kopja tal-pjanijiet tagħha ta’ mmaniġġjar tal-baċini tax-xmajjar, l-Istat Portugiż naqas milli jikkonforma ruħu mal-Artikolu 15 tad-Direttiva 2000/60/KE;
                        
                     
         
               (2)
            
            
               tikkundanna lir-Repubblika Portugiża għall-ispejjeż.
            
         
      Motivi u argumenti prinċipali
   
   
      
         Artikolu 13 tad-Direttiva 2000/60/KE
      
   
   L-Artikolu 13(6), flimkien mal-Artikolu 13(1) u (2) tad-Direttiva 2000/60/KE, jistabbilixxi li l-pjanijiet ta’ mmaniġġjar tal-baċini tax-xmajjar ta’ kull distrett tal-baċin tax-xmara, nazzjonali jew internazzjonali li jkun jinsab fit-territorju tal-Unjoni, għandhom jiġu ppubblikati sa mhux iktar tard mit-22 ta’ Diċembru 2009.
   Il-Kummissjoni ma ġietx innotifikata jew informata dwar jekk ġewx ippubblikati dawn il-pjanijiet, fir-rigward tal-Portugall.
   
      
         Artikolu 14 tad-Direttiva 2000/60/KE
      
   
   Kif jirriżulta mid-Direttiva, il-parteċipazzjoni tal-pubbliku hija kkunsidrata essenzjali sabiex jintlaħqu l-għanijiet tagħha.
   Il-Kummissjoni ma ġietx innotifikata jew informata dwar jekk ġewx ippubblikati jew sarux disponibbli għall-pubbliku, inklużi l-utenti, għall-preżentazzjoni eventwali ta’ osservazzjonijiet, kwalunkwe proġett ta’ pjanijiet ta’ mmaniġġjar tal-baċini tax-xmajjar.
   
      
         Artikolu 15 tad-Direttiva 2000/60/KE
      
   
   Il-Kummissjoni ma rċeviet, min-naħa tal-Istat Portugiż, ebda kopja tal-pjanijiet ta’ mmaniġġjar tal-baċini tax-xmajjar, la dawk tad-distretti tal-baċini tax-xmajjar nazzjonali u lanqas dawk tad-distretti tal-baċini tax-xmajjar internazzjonali.
   
      (1)  Direttiva 2000/60/KE tal-Parlament Ewropew u tal-Kunsill, tat-23 ta’ Ottubru 2000, li tistabilixxi qafas għal azzjoni Komunitarja fil-qasam tal-politika tal-ilma (ĠU Edizzjoni Speċjali bil-Malti, Kapitolu 15, Vol. 5, p. 275)